ddrg/super_eurlex huggingface dataset:
(19)

Ba cheart cúnamh macrairgeadais an Aontais a bheith faoi réir coinníollacha beartais eacnamaíoch a bheidh le leagan síos i Meabhrán Tuisceana. Chun coinníollacha aonfhoirmeacha a áirithiú i dtaca leis an gcur chun feidhme agus ar chúiseanna a bhaineann le héifeachtúlacht, ba cheart a thabhairt de chumhacht don Choimisiún na coinníollacha sin a chaibidliú le húdaráis na gcomhpháirtithe faoi mhaoirseacht choiste ionadaithe na mBallstát i gcomhréir le Rialachán (AE) Uimh. 182/2011. Faoin Rialachán sin, ba cheart feidhm a bheith leis an nós imeachta comhairliúcháin, mar riail ghinearálta, i ngach cás seachas na cásanna dá bhforáiltear sa Rialachán sin. I bhfianaise an tionchair shuntasaigh a d'fhéadfadh a bheith ag cúnamh de bhreis agus EUR 90 milliún, is iomchuí an nós imeachta scrúdúcháin mar a shonraítear in Rialachán (AE) Uimh. 182/2011 a úsáid le haghaidh oibríochtaí os cionn na tairsí sin. I bhfianaise mhéid an chúnaimh macrairgeadais atá an tAontas ag tabhairt do gach comhpháirtí, ba cheart feidhm a bheith ag an nós imeachta comhairliúcháin maidir le glacadh an Mheabhráin Tuisceana le Montainéagró, agus ba cheart feidhm a bheith ag an nós imeachta scrúdúcháin maidir le glacadh an Mheabhráin Tuisceana leis na comhpháirtithe eile a chumhdaítear leis an gCinneadh seo, agus dá réir sin, maidir le haon chás ina ndéanfaí an cúnamh sin a laghdú, a chur ar fionraí nó a chur ar ceal.
(1)

Le Cinneadh 2011/C 253/04 an 29 Lúnasa 2011 (1), bhunaigh an Coimisiún an Grúpa Saineolaithe ar Mhargadh na gCóras Íocaíochta. Beidh feidhm ag an gCinneadh sin go dtí an 31 Nollaig 2020. Is é is aidhm don ghrúpa saineolaithe ardán foirmiúil a chur ar fáil don Choimisiún lena bhféadfaí tuairimí a mhalartú ar bhealach struchtúrtha le gníomhaithe margaidh maidir le saincheisteanna a bhaineann le Treoir (AE) 2015/2366 ó Pharlaimint na hEorpa agus ón gComhairle (2) a chur chun feidhme agus a léirmhíniú.
(8)

Ar bhonn iarraidh M/031 ar chaighdeánú agus ar bhonn na hiarrata ar chaighdeánú a leagtar amach i gCinneadh Cur Chun Feidhme C(2020)7924, rinne CEN athbhreithniú ar chaighdeáin chomhchuibhithe EN 13595:-1:2002 agus EN 13595-3:2002, ar foilsíodh a dtagairtí i sraith C d' Iris Oifigiúil an Aontais Eorpaigh (6). Is é an toradh a bhí ar an athbhreithniú sin gur glacadh na caighdeáin chomhchuibhithe seo a leanas – EN 17092-2:2020 maidir le baill éadaí chosanta aicme AAA do ghluaisrothaithe, EN 17092-3:2020 maidir le baill éadaí chosanta aicme AA do ghluaisrothaithe, EN 17092-4:2020 maidir le baill éadaí chosanta aicme A do ghluaisrothaithe, EN 17092-5:2020 maidir le baill éadaí chosanta aicme B do ghluaisrothaithe, agus EN 17092-6:2020 maidir le baill éadaí chosanta aicme C do ghluaisrothaithe.
(4)

Bhí feidhm ag dlí an Aontais, lena n-áirítear Treoir 1999/105/CE agus Cinneadh 2008/971/CE, maidir leis an Ríocht Aontaithe agus sa Ríocht Aontaithe i rith na hidirthréimhse ar tháinig deireadh léi an 31 Nollaig 2020, i gcomhréir leis an gComhaontú maidir le Ríocht Aontaithe na Breataine Móire agus Thuaisceart Éireann a bheith ag tarraingt siar as an Aontas Eorpach agus as an gComhphobal Eorpach do Fhuinneamh Adamhach (5) (“an Comhaontú um Tharraingt Siar”), agus go háirithe le hAirteagal 126 agus le hAirteagal 127(1) de.
CINNEADH CUR CHUN FEIDHME (CBES) 2021/751 ÓN gCOMHAIRLE

an 6 Bealtaine 2021

lena gcuirtear chun feidhme Cinneadh 2013/255/CBES a bhaineann le bearta sriantacha i gcoinne na Siria

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 31(2) de,

Ag féachaint do Chinneadh 2013/255/CBES ón gComhairle an 31 Bealtaine 2013 a bhaineann le bearta sriantacha i gcoinne na Siria (1), agus go háirithe Airteagal 30(1) de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 31 Bealtaine 2013, ghlac an Chomhairle Cinneadh 2013/255/CBES.

(2) Ba cheart an fhaisnéis a bhaineann le duine amháin i liosta na ndaoine nádúrtha agus dlítheanacha, na n-eintiteas nó na gcomhlachtaí atá faoi réir bearta sriantacha in Iarscríbhinn I a ghabhann le Cinneadh 2013/255/CBES a thabhairt cothrom le dáta.

(3) Dá bhrí sin, ba cheart Cinneadh 2013/255/CBES a leasú dá réir sin,

TAR ÉIS AN CINNEADH SEO A GHLACADH:

Airteagal 1 Leasaítear Iarscríbhinn I a ghabhann le Cinneadh 2013/255/CBES mar a leagtar amach san Iarscríbhinn a ghabhann leis an gCinneadh seo.

Airteagal 2 Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh sa Bhruiséil, 6 Bealtaine 2021. Thar ceann na Comhairle An tUachtarán J. BORRELL FONTELLES

(1) IO L 147, 1.6.2013, lch. 14.
CINNEADH (CBES) 2021/1010 ÓN gCOMHAIRLE

an 21 Meitheamh 2021

lena leasaítear Cinneadh 2014/386/CBES maidir le bearta sriantacha mar fhreagairt ar an ionghabháil neamhdhleathach ar an gCrimé agus Sevastopol

TÁ COMHAIRLE AN AONTAIS EORPAIGH,

Ag féachaint don Chonradh ar an Aontas Eorpach, agus go háirithe Airteagal 29 de,

Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,

De bharr an mhéid seo a leanas:

(1) An 23 Meitheamh 2014, ghlac an Chomhairle Cinneadh 2014/386/CBES (1).

(2) Ní thugann an Chomhairle aitheantas don ionghabháil neamhdhleathach a rinne Cónaidhm na Rúise ar an gCrimé agus Sevastopol agus leanann sí den ionghabháil sin a cháineadh agus beidh sí tiomanta i gcónaí dá beartas neamhaitheantais a chur chun feidhme ina iomláine.

(3) Ar bhonn athbhreithniú ar Chinneadh 2014/386/CBES, ba cheart na bearta sriantacha a athnuachan go dtí an 23 Meitheamh 2022.

(4) Dá bhrí sin, ba cheart Cinneadh 2014/386/CBES a leasú dá réir sin,

TAR ÉIS AN CINNEADH SEO A GHLACADH:

Airteagal 1 In Airteagal 5 de Chinneadh 2014/386/CBES, cuirtear an méid seo a leanas in ionad an dara mír: “Beidh feidhm ag an gCinneadh seo go dtí an 23 Meitheamh 2022.”.

Airteagal 2 Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Arna dhéanamh i Lucsamburg, 21 Meitheamh 2021. Thar ceann na Comhairle An tUachtarán J. BORRELL FONTELLES

(1) Cinneadh 2014/386/CBES ón gComhairle an 23 Meitheamh 2014 maidir le bearta sriantacha mar fhreagairt ar an ionghabháil neamhdhleathach ar an gCrimé agus Sevastopol (IO L 183, 24.6.2014, lch. 70).
(3)

An 4 Márta 2021, i gcomhthéacs an athbhreithnithe straitéisigh ar EU BAM Rafah, d’aontaigh an Coiste Polaitiúil agus Slándála (PSC) gur cheart síneadh a chur le EU BAM Rafah go ceann tréimhse bhreise 24 mhí go dtí an 30 Meitheamh 2023.
(3)

Ar bhonn na hiarrata a leagtar amach i gCinneadh Cur Chun Feidhme C(2016) 5884, rinne CEN athbhreithniú ar na caighdeáin chomhchuibhithe EN 81-72:2015 agus EN 81-73:2016, caighdeáin ar foilsíodh na tagairtí dóibh i gCinneadh Cur Chun Feidhme (AE) 2021/76 ón gCoimisiún (5). Rinneadh an t-athbhreithniú chun na caighdeáin sin a chur in oiriúint do chreat dlíthiúil Threoir 2014/33/AE agus chun cur leis an deimhneacht dhlíthiúil agus an tsoiléireacht, lena n-áirítear trí Iarscríbhinn ZA níos beaichte a dhréachtú agus tagairtí normatacha dátaithe a thabhairt isteach. Is é an toradh a bhí air sin gur glacadh caighdeán comhchuibhithe EN 81-72:2020 maidir le rialacha sábháilteachta i ndáil le tógáil agus suiteáil ardaitheoirí lucht comhraic dóiteán, sin agus caighdeán comhchuibhithe EN 81-73:2020 maidir leis an gcaoi a n-oibríonn ardaitheoirí i gcás tine. Ní dhearnadh aon athrú teicniúil substainteach ar chaighdeáin chomhchuibhithe EN 81-72:2015 agus EN 81-73:2016.
IARSCRÍBHINN

Cuirtear an duine seo a leanas leis an liosta in Iarscríbhinní I agus III a ghabhann le Cinneadh (CBES) 2015/1333:

“29. Ainm: 1: Osama 2: Al Kuni 3: Ibrahim 4: níl sé ar fáil

Teideal: Bainisteoir Al Nasr Detention Center in Zawiyah Ainmniú: níl sé ar fáil Dáta breithe: 4 Aibreán 1976Áit bhreithe: Tripilí, an Libia Ainm bréige láidir: a) Osama Milad b) Osama al-Milad c) Osama Zawiya d) Osama Zawiyah e) Osama al Kuni Ainm bréige lag: níl sé ar fáil Náisiúntacht: an Libia Uimh. phas: níl sí ar fáil: Uimhir aitheantais náisiúnta: níl sí ar fáil: Seoladh: Zawiyah, an Libia A liostaíodh an: 25 Deireadh Fómhair 2021Faisnéis eile: Mar bhainisteoir de facto ar ionad coinneála Al Nasr ghlac an duine lena mbaineann páirt dhíreach i ngníomhartha, agus/nó trí íochtaráin, ghlac sé páirt i ngníomhartha nó thacaigh sé le gníomhartha, ar sárú iad ar an dlí idirnáisiúnta is infheidhme maidir le cearta an duine, nó gníomhartha ar treascairtí iad ar chearta an duine i Libia. Ghníomhaigh an duine lena mbaineann ar son nó thar ceann dhá dhuine aonair a bhfuil dlúthnasc acu le gníomhaíochtaí gáinneála ar dhaoine an líonra Zawiyah, eadhon Mohamed Kashlaf (LYi.025) agus Abdulrahman al Milad (LYi.026). Liostaithe de bhun mhíreanna 15 agus 17 de rún 1970 (Toirmeasc Taistil, Reo Sócmhainní).

Liostaithe de bhun mhíreanna 11(a), 11(f) de rún 2213 (2015); mhír 11 de rún 2441 (2018).

Faisnéis bhreise

Mar bhainisteoir de facto ar ionad coinneála Al Nasr ghlac an duine lena mbaineann páirt dhíreach i ngníomhartha, agus/nó trí íochtaráin, ghlac sé páirt i ngníomhartha nó thacaigh sé le gníomhartha, ar sárú iad ar an dlí idirnáisiúnta is infheidhme maidir le cearta an duine, nó gníomhartha ar treascairtí iad ar chearta an duine i Libia. Ghníomhaigh an duine lena mbaineann ar son nó thar ceann dhá dhuine aonair a bhfuil dlúthnasc acu le gníomhaíochtaí gáinneála ar dhaoine an líonra Zawiyah, eadhon Mohamed Kashlaf (LYi.025) agus Abdulrahman al Milad (LYi.026). Le blianta fada tarraingíodh aird ar leith ar ionad coinneála Al Nasr in Zawiyah i dtuarascálacha rúnda ina gcuirtear síos ar an drochíde a thugtar d’iarrthóirí tearmainn sa Libia, lena n-áirítear céasadh, foréigean gnéis agus inscnebhunaithe agus gáinneáil ar dhaoine. Tá eagraíochtaí daonnúla agus íospartaigh gáinneála tar éis an duine lena mbaineann a shainaithint arís is arís eile mar bhainisteoir de facto an ionaid coinneála. Tugadh téarmaí príosúnachta do thrí dhuine aonair a bhí ag obair in ionad coinneála Al Nasr as imircigh a chéasadh san ionad coinneála.”
(6)

Is mar charcanaigin, catagóir 1B, a aicmítear créasóid, i gcomhréir le Rialachán (CE) Uimh. 1272/2008 ó Pharlaimint na hEorpa agus ón gComhairle (5) agus comhlíonann sí na critéir maidir le bheith ina substaint mharthanach, bhithcharnach agus thocsaineach agus ina substaint an-mharthanach agus an-bhithcharnach de réir Iarscríbhinn XIII a ghabhann le Rialachán (CE) Uimh. 1907/2006 ó Pharlaimint na hEorpa agus ón gComhairle (6), agus comhlíonann sí na critéir eisiaimh a leagtar amach in Airteagal 5(1), pointí (a) agus (e) de Rialachán (AE) Uimh. 528/2012. Cé go bhfuil tús curtha cheana féin leis an scrúdú chun cinneadh a dhéanamh an gcomhlíontar ar a laghad coinníoll amháin d’Airteagal 5(2), an chéad fhomhír, de Rialachán (AE) Uimh. 528/2012, agus an bhféadfaí an formheas maidir le créasóid a athnuachan dá bhrí sin, ní fhéadfar an scrúdú seo a thabhairt chun críche roimh dhul in éag don fhormheas reatha.
(1)

An 21 Eanáir 2019, ghlac an Chomhairle Cinneadh (CBES) 2019/97 (1), lena bhforáiltear do thréimhse cur chun feidhme 36 mhí ó dháta thabhairt i gcrích an chomhaontaithe maoiniúcháin dá dtagraítear in Airteagal 3(3) den Chinneadh sin, le haghaidh na dtionscadal dá dtagraítear in Airteagal 1 de.
(2)

In Airteagal 3, cuirtear an méid seo a leanas in ionad mhír 1: ‘1. Is é EUR 2 059 838 a bheidh sna méideanna tagartha airgeadais chun an tionscadal dá dtagraítear in Airteagal 1 a chur chun feidhme don tréimhse ón1 Deireadh Fómhair 2020 go dtí an 28 Feabhra 2022 agus is é EUR 2 200 000 a bheidh i gceist don tréimhse ón 1 Márta 2022 go dtí an 30 Meán Fómhair 2022. Déanfaidh an Chomhairle athbhreithniú ar an méid tagartha seo faoin 1 Márta 2022 bunaithe, inter alia, ar an ráta ionsúcháin agus ar mheasúnú ar riachtanais ón gCoimisiún’;
(1)

cuirtear na hiontrálacha seo a leanas leis an liosta a leagtar amach i Roinn A (Daoine): Ainm Faisnéis aitheantais Cúiseanna Dáta an liostaithe “316. Andrey Nikolaevich TROSHEV (ar a dtugtar freisin Andrei Mykolayvych TROSHEV) Андрей Николаевич ТРОШЕВ Post/poist: Coirnéal ar scor, Comhalta bunaidh agus Stiúrthóir Feidhmiúcháin (Ceann Forine) Ghrúpa Wagner; Grád: Coirnéal ar scor; Call sign: Siedoy; Dáta breithe: 5.4.1953; Áit bhreithe: Leningrad, iarUSSR (ar a dtugtar Russian Federation anois); Náisiúntacht: Rúiseach; Gaolta/Comhaltaí: Dimitriy Utkin (Bunaitheoir Ghrúpa Wagner); Andrey Bogatov (Ceann an 4ú Attack and Reconnaissance Company of the Wagner Group), Aleksandr Sergeevich Kuznetsov (Ceannasaí an 1d Attack and Reconnaissance Company of the Wagner Group); Inscne: fireann Stiúrthóir Feidhmiúcháin (Ceann Foirne) Ghrúpa Wagner, a oibríonn sa tSiria agus a chuireann oiliúint ar fhórsaí na Siria agus a stiúrann iad. Tacaíonn Grúpa Wagner freisin le réimeas Assad agus troideann sé in éineacht le mílístí atá cleamhnaithe le réimeas agus le harm na Siria. Tá baint dhíreach ag Andrey Troshev le hoibríochtaí míleata Ghrúpa Wagner sa tSiria. Bhí baint ar leith aige i gceantar Deir ez-Zor. Sa cháil sin, rannchuidíonn sé go mór le hiarrachtaí cogaidh Bashar al-Assad agus dá bhrí sin, tacaíonn sé le réimeas na Siria agus baineann sé tairbhe as. 13.12.2021 317. Andrey Mikhailovich BOGATOV (ar a dtugtar freisin Andrei Mychailovych BOGATOV) Андрей Михайлович БОГАТОВ Post/poist: Ceann an 4ú Attack and Reconnaissance Company of the Ghrúpa Wagner; Call sign: Brodiaga; Wagner group ID: M-1601; Dáta breithe: 14.6.1964; Áit bhreithe: Stary Oskol, Belgorod region, iarUSSR (ar a dtugtar Russian Federation anois); Náisiúntacht: Rúiseach; Gaolta/Comhaltaí: Dimitriy Utkin (Bunaitheoir an Ghrúpa Wagner); Andrey Nikolaevich Troshev (Duine de na bunaitheoirí and Executive Director (Chief of Staff) den Ghrúpa Wagner), Aleksandr Sergeevich Kuznetsov (Commander den 1d Attack and Reconnaissance Company of the Wagner Group); Inscne: fireann Ceann an 4ú Attack and Reconnaissance Company de Ghrúpa Wagner, a oibríonn sa tSiria agus a chuireann oiliúint ar fhórsaí na Siria agus a stiúrann iad. Tacaíonn Grúpa Wagner freisin le réimeas Assad agus troideann sé in éineacht le mílístí atá cleamhnaithe le réimeas agus le harm na Siria. Tá Andrey Bogatov i gceannas ar oibríochtaí an Ghrúpa Wagner agus tá baint dhíreach aige le hoibríochtaí míleata Ghrúpa Wagner sa tSiria. Bhí baint ar leith aige i gcath Palmyra. Sa cháil sin, rannchuidíonn sé go mór le hiarrachtaí cogaidh Bashar al-Assad agus dá bhrí sin, tacaíonn sé le réimeas na Siria agus baineann sé tairbhe as. 13.12.2021”.
(1)

An 10 Nollaig 2019, an 20 Eanáir 2020, an 3 Feabhra 2020 agus an 26 Márta 2020, ghlac an Chomhairle Cinntí (AE) 2019/2157 (1), (AE) 2020/102 (2), (AE) 2020/144 (3) agus (AE) 2020/511 (4) faoi seach, lena gceaptar comhaltaí agus comhaltaí malartacha Choiste na Réigiún don tréimhse ón 26 Eanáir 2020 go dtí an 25 Eanáir 2025. An 8 Meitheamh 2020, ghlac an Chomhairle Cinneadh (AE) 2020/766 (5), lena gceaptar comhaltaí agus comhaltaí malartacha Choiste na Réigiún don tréimhse ón 1 Feabhra 2020 go dtí an 25 Eanáir 2025. An 30 Iúil 2020, ghlac an Chomhairle Cinneadh (AE) 2020/1153 (6), lena gceaptar comhaltaí agus comhaltaí malartacha Choiste na Réigiún.
(9)

Thug an Bheilg, an Bhulgáir, an Chipir, an tSeicia, an Danmhairg, an Ghearmáin, Éire, an Ghréig, an Spáinn, an Fhrainc, an Chróit, an Íoslainn, an Iodáil, Laitvia, an Liotuáin, Lucsamburg, an Ungáir, Málta, an Ísiltír, an Iorua, an Ostair, an Pholainn, an Phortaingéil, an Rómáin, an tSlóivéin, an tSlóvaic, an Fhionlainn agus an tSualainn fógra don Choimisiún faoi na táblaí náisiúnta leithdháilte eitlíochta.
CINNEADH (AE) 2021/416 ÓN gCOMHAIRLE

an 22 Feabhra 2021

maidir leis an seasamh atá le glacadh thar ceann an Aontais Eorpaigh I gComhchoiste AE-na hEilvéise arna bhunú leis an gComhaontú idir an Comhphobal Eorpach agus Cónaidhm na hEilvéise maidir le cigireachtaí agus foirmiúlachtaí a shimpliú i leith earraí a iompar agus maidir le bearta slándála custaim a mhéid a bhaineann leis an leasú ar Chaibidil III den Chomhaontú sin agus ar Iarscríbhinní I agus II a ghabhann leis an gComhaontú sin

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4), i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Tháinig an Comhaontú idir an Comhphobal Eorpach agus Cónaidhm na hEilvéise maidir le cigireachtaí agus foirmiúlachtaí a shimpliú i leith earraí a iompar agus maidir le bearta slándála custaim (1) (“an Comhaontú”) i bhfeidhm an 1 Eanáir 2011.

(2) De bhun Airteagal 21(2) den Chomhaontú, féadfaidh an Comhchoiste arna bhunú leis an gComhaontú (“an Comhchoiste”) Caibidil III den Chomhaontú, agus na hIarscríbhinní a ghabhann leis an gComhaontú, a leasú, trí chinntí uaidh le linn an chéad seisiúin eile dá chuid nó trí mhalartú litreacha.

(3) I gcomhréir le hAirteagal 22(4) den Chomhaontú, más rud é nach féidir cinneadh a ghlacadh chun na leasuithe ar an gComhaontú agus na leasuithe ar reachtaíocht an Aontais a chur chun feidhme go comhuaineach, tá na leasuithe dá bhforáiltear sa dréachtchinneadh arna chur isteach lena fhormheas ag na Páirtithe Conarthacha le cur chun feidhme go sealadach, i gcás inar féidir, ón 15 Márta 2021 amach, i gcomhréir le nósanna imeachta inmheánacha na bPáirtithe Conarthacha. Beidh an rogha dáta sin i gcomhthráth leis an gcéad eisiúint de Chóras Rialaithe Allmhairí 2, rud ar chomhaontaigh an Eilvéis páirt a ghlacadh ann.

(4) Is iomchuí an seasamh atá le glacadh thar ceann an Aontais sa Chomhchoiste a mhéid a bhaineann le leasú ar Chaibidil III den Chomhaontú, agus ar Iarscríbhinní I agus II a ghabhann leis an gComhaontú, a bhunú, toisc go mbeidh an leasú ina cheangal ar an Aontas.

(5) Dá bhrí sin, ba cheart seasamh an Aontais sa Chomhchoiste a bheith bunaithe ar an dréachtchinneadh,

TAR ÉIS AN CINNEADH SEO A GHLACADH:

Airteagal 1 Beidh an seasamh atá le glacadh thar ceann an Aontais sa Chomhchoiste arna bhunú leis an gComhaontú idir an Comhphobal Eorpach agus Cónaidhm na hEilvéise maidir le cigireachtaí agus foirmiúlachtaí a shimpliú i leith earraí a iompar agus maidir le bearta slándála custaim a mhéid a bhaineann leis an leasú ar Chaibidil III den Chomhaontú sin agus ar Iarscríbhinní I agus II a ghabhann leis an gComhaontú sin, bunaithe ar an dréachtchinneadh ón gComhchoiste (2).

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 22 Feabhra 2021. Thar ceann na Comhairle An tUachtarán J. BORRELL FONTELLES

(1) IO L 199, 31.7.2009, lch. 24.

(2) Féach doiciméad ST 5658/21 ar http://register.consilium.europa.eu
(1)

An Coinbhinsiún Athbhreithnithe maidir le Loingseoireacht ar an Réin, coinbhinsiún a síníodh in Mannheim an 17 Deireadh Fómhair 1868, arna leasú leis an gCoinbhinsiún lena leasaítear an Coinbhinsiún Athbhreithnithe maidir le Loingseoireacht ar an Réin, a síníodh in Strasbourg an 20 Samhain 1963, tháinig sé i bhfeidhm an 14 Aibreán 1967 (“an Coinbhinsiún”).
CINNEADH (AE) 2021/515 ÓN gCOMHAIRLE

an 22 Márta 2021

maidir le síniú, thar ceann an Aontais, an Chomhaontaithe I bhfoirm Malartú Litreacha idir an tAontas Eorpach agus Comhlathas na hAstráile de bhun Airteagal XXVIII den Chomhaontú Ginearálta um Tharaifí agus Trádáil (GATT) 1994 a bhaineann le lamháltais a mhodhnú ar na cuótaí rátaí taraife uile a áirítear i Sceideal AE CLXXV de thoradh tharraingt siar na Ríochta Aontaithe as an Aontas Eorpach

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe an chéad fhomhír d’Airteagal 207(4) de, i gcomhar le hAirteagal 218(5) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) An 15 Meitheamh 2018 thug an Chomhairle údarú don Choimisiún caibidlíocht a thosú de bhun Airteagal XXVIII den Chomhaontú Ginearálta um Tharaifí agus Trádáil (GATT) 1994 maidir le cionroinnt na gcuótaí rátaí taraife a áirítear i Sceideal AE CLXXV de thoradh tharraingt siar na Ríochta Aontaithe as an Aontas.

(2) Tugadh an chaibidlíocht leis an Astráil i gcrích agus cuireadh inisealacha le Comhaontú i bhfoirm Malartú Litreacha idir an tAontas Eorpach agus Comhlathas na hAstráile de bhun Airteagal XXVIII den Chomhaontú Ginearálta um Tharaifí agus Trádáil (GATT) 1994 a bhaineann le lamháltais a mhodhnú ar na cuótaí rátaí taraife uile a áirítear i Sceideal AE CLXXV de thoradh tharraingt siar na Ríochta Aontaithe as an Aontas Eorpach (“an Comhaontú”) an 18 Nollaig 2020.

(3) Ba cheart an Comhaontú a shíniú,

TAR ÉIS AN CINNEADH SEO A GHLACADH:

Airteagal 1 Údaraítear leis seo thar ceann an Aontais an Comhaontú a shíniú i bhfoirm Malartú Litreacha idir an tAontas Eorpach agus Comhlathas na hAstráile de bhun Airteagal XXVIII den Chomhaontú Ginearálta um Tharaifí agus Trádáil (GATT) 1994 a bhaineann le lamháltais a mhodhnú ar na cuótaí rátaí taraife uile a áirítear i Sceideal AE CLXXV de thoradh tharraingt siar na Ríochta Aontaithe as an Aontas Eorpach, faoi réir thabhairt i gcrích an Chomhaontaithe sin (1).

Airteagal 2 Údaraítear leis seo d’Uachtarán na Comhairle an duine nó na daoine a ainmniú a bhfuil sé de chumhacht acu an Comhaontú a shíniú thar ceann an Aontais.

Airteagal 3 Tiocfaidh an Cinneadh seo i bhfeidhm ar dháta a ghlactha.

Arna dhéanamh sa Bhruiséil, 22 Márta 2021. Thar ceann na Comhairle An tUachtarán J. BORRELL FONTELLES

(1) Foilseofar téacs an Chomhaontaithe in éineacht leis an gcinneadh nuair a chuirtear i gcrích é.
I bhfianaise an ama is gá le go gcuirfeadh an t-údarás inniúil meastóireachta an mheastóireacht i gcrích agus le go n-ullmhódh agus go gcuirfeadh an Ghníomhaireacht an tuairim isteach, is iomchuí dáta éaga an fhormheasa a chur ar atráth go dtí an 31 Nollaig 2023.
(15)

Ina theannta sin, le Cinneadh Uimh. 1104/2011/AE ó Pharlaimint na hEorpa agus ón gComhairle (3), leagtar síos na rialacha faoina bhféadfaidh na Ballstáit, an Chomhairle, an Coimisiún, an tSeirbhís Eorpach Gníomhaíochta Seachtraí, gníomhaireachtaí an Aontais, tríú Stáit agus eagraíochtaí idirnáisiúnta an tseirbhís phoiblí rialáilte a rochtain, seirbhís a sholáthraíonn an córas um loingseoireacht satailíte dhomhanda arna bhunú faoin gClár Galileo. Go háirithe, luaitear in Airteagal 6 de Chinneadh Uimh. 1104/2011/AE gurb é IFSG a sholáthraíonn an comhéadan oibríochtúil idir údaráis inniúla na seirbhíse poiblí rialáilte, an Chomhairle agus an tArdionadaí agus na lárionaid rialaithe,
(17)

Maidir leis na socruithe dlí i dtaca le hidirbhearta ar chonarthaí díorthach nach bhfuil imréitithe go lárnach a mhaoirsiú agus a fhorfheidhmiú go héifeachtach i Hong Cong, is ar HKMA atá an phríomhfhreagracht as faireachán a dhéanamh ar chomhlíonadh an Lámhleabhair Polasaí agus as forfheidhmiú an chomhlíonta sin trína chur chuige riosca-bhunaithe maoirseachta leanúnach maidir le AInna. Áirítear ar na bearta maoirseachta a fhéadfaidh HKMA a dhéanamh, ceangal a chur ar an AI lena mbaineann tuarascáil a chur isteach faoi alt 59(2) de BO chun go sainaithneofar na bunchúiseanna atá le haon easnamh ar chleachtais éarlaise nó ar chleachtais um maolú riosca ar mhaithe lena gceartú amach anseo, agus go n-eiseofar treoracha faoi alt 52 de BO, chuig AI lena gceanglaítear air a chórais rialaithe inmheánaigh a neartú. Thairis sin, léireofar go bhfuiltear ag cloí leis an Lámhleabhar Polasaí trí rátáil CAMEL AI agus/nó trí mheasúnú a dhéanamh ar an bpróiseas athbhreithnithe maoirseachta. I gcás neamhchomhlíonadh suntasach leis an Lámhleabhar Polasaí, d’fhéadfadh sé go dtionscnódh HKMA athbhreithniú chun a fháil amach an bhfuil AI fós ag comhlíonadh na gcritéar údaraithe sa Seventh Schedule [an Seachtú Sceideal] a ghabhann le BO agus an bhfuil an bhainistíocht atá air fós cuí cóir dá ról. Thairis sin, tá sé de chumhacht ag HKMA údarú AI a chúlghairm nó a chur ar fionraí, cé gur cumhacht í sin nach bhfeidhmítear go coitianta. Foráiltear maidir leis na cumhachtaí sin i ranna 22(1), 24(1) agus 25(1) de BO. I bhfianaise na bhforálacha sin, ba cheart a mheas go bhforáiltear maidir le cur i bhfeidhm éifeachtach na socruithe ábhartha dlí, rialála agus forfheidhmiúcháin faoin Lámhleabhar Polasaí ar bhealach cothromasach agus neamhshaofa agus go n-áirithítear maoirseacht agus forfheidhmiú éifeachtach atá coibhéiseach leis na socruithe maoirseachta agus forfheidhmiúcháin atá ar fáil faoi chreat dlí an Aontais.